Source: http://docplayer.hu/203339-Mezo-istvan-szemelyes-adatok-vedelme-az-europai-unio-jogaban-es-magyarorszagon-phd-ertekezes.html
Timestamp: 2018-06-23 06:53:56
Document Index: 23534009

Matched Legal Cases: ['Bíróság ', 'bíróság ', 'BÍRÓSÁG ', 'BÍRÓSÁG ', 'Bíróság ', 'Bíróság ', 'bíróság ']

Mező István SZEMÉLYES ADATOK VÉDELME AZ EURÓPAI UNIÓ JOGÁBAN ÉS MAGYARORSZÁGON. (PhD értekezés) - PDF
Mező István SZEMÉLYES ADATOK VÉDELME AZ EURÓPAI UNIÓ JOGÁBAN ÉS MAGYARORSZÁGON. (PhD értekezés)
Download "Mező István SZEMÉLYES ADATOK VÉDELME AZ EURÓPAI UNIÓ JOGÁBAN ÉS MAGYARORSZÁGON. (PhD értekezés)"
1 Miskolci Egyetem Állam- és Jogtudományi Kar Deák Ferenc Állam- és Jogtudományi Doktori Iskola Mező István SZEMÉLYES ADATOK VÉDELME AZ EURÓPAI UNIÓ JOGÁBAN ÉS MAGYARORSZÁGON (PhD értekezés) Deák Ferenc Állam-és Jogtudományi Doktori Iskola Doktori Iskola vezetője: Dr. Bragyova András DSc. egyetemi tanár Doktori program címe: A magyar állam- és jogrendszer; jogtudomány továbbfejlesztése; különös tekintettel az európai fejlődési tendenciákra Tudományos vezető: Dr. habil. Bragyova András egyetemi tanár MISKOLC
2 A kézirat a február 28.-i időponttal került lezárásra 2
3 Tudományos vezető véleménye Tartalomjegyzék 1. AZ ADATVÉDELEM PROBLEMATIKÁJA 9 2. A SZEMÉLYES ADATOK VÉDELMÉNEK KÉRDÉSEI A személyes adat fogalmának értelmezése Adat, információ, titok Élő természetes személyek adatai Jogi személyek védelme és az adatvédelem Személyes adatok meghatározottsága Személyes adatok reindividualizálhatósága Különösen védendő személyes adatok Best practice ajánlás a személyes adat fogalmához Személyes adatok védelmének okai A privacy fogalmáról Az adatvédelem fogalmáról NEMZETI ADATVÉDELMI TÖRVÉNYEK EURÓPÁBAN Az adatvédelmi jog kialakulása A nemzeti adatvédelmi törvények generációi Adatvédelmi jogalkotás az NSZK-ban Adatvédelmi törvények a skandináv országokban 36 3
4 4 SZEMÉLYES ADATOK VÉDELME NEMZETKÖZI SZINTÉREN Az OECD Tanácsának adatvédelmi irányelvei Az Európa Tanács Adatvédelmi Egyezménye Az ENSZ adatvédelmi állásfoglalása Az Európai Emberi Jogi Bíróság adatvédelmet érintő ítélkezési gyakorlata Leander ügy Klass és társai ügye Amman ügy Caroline Von Hannover ügy ADATVÉDELEM KIALAKULÁSÁNAK MAGYAR ÚTJA A magyar nyilvántartási jog rövid története Személyes adatok a személyiségi jog védelmében Az informatikai törvénytervezetről Személyes adatok védelme az (új 1989-es) Alkotmányban Az Alkotmánybíróság a személyes adatok védelmezője A személyes adatok védelméről és a közérdekű adatok nyilvánosságáról szóló évi LXIII törvény parlamenti vitája A magyar adatvédelmi törvény rendszere Az adatvédelmi törvény célja és fogalmi rendszere Az adatkezelés hazai szabályai (1992-es állapot) Az érintettek adatvédelmi jogainak érvényesülése A személyes adatok védelméről és a közérdekű adatok nyilvánosságáról 73 szóló évi LXIII. törvény módosításai és közösségi jogharmonizációja Az Avtv közötti időszak változásai A közötti időszak Az Avtv novellája 2003 és 2005 közötti időszak Az Avtv 2005-es módosítása 86 4
5 6. A MAGYAR ADATVÉDELMI BIZTOSRÓL Az Adatvédelmi Biztosok megválasztása Az adatvédelmi biztos alapjogvédelmi funkciója A magyar Adatvédelmi Biztos jogállása Az Adatvédelmi Biztos hatáskörei, eljárása és eszközei A SZEMÉLYES ADATOK VÉDELEM AZ EURÓPAI UNIÓBAN Európai Unió Alapjogi Chartája A 95/46/EK irányelv előzményei Az Európai Unió adatvédelmi irányelve Az irányelv célja Az irányelv tárgyi, tartalmi hatálya Az irányelv fogalmai Az alkalmazandó nemzeti jog Adatvédelmi elvek az irányelvben Adatkezelés jogi alapjai Különleges adatok köre Érintettek tiltakozási jogai Tájékoztatáshoz való jog Helyesbítés, a törlés, zárolás joga Automatizált döntések tilalma Adatfeldolgozás alapvető szabályai A bejelentési kötelezettség Személyes adatok továbbítása harmadik országokba Bírói jogorvoslat, felelősség és a szankciók A független adatvédelmi kontroll A 29-es munkacsoport 117 5
6 8. ADATVÉDELEM AZ EU INTÉZMÉNYEIBEN Személyes adatok védelme az Amszterdami Szerződésben A 45/2001/EK rendelet Az Európai Adatvédelmi Biztos AZ EURÓPAI BÍRÓSÁG ADATVÉDELMI VONATKOZÁSÚ ÍTÉLETEI A Lindqvist ügy A Rechnungshof ügy A légi utasok adatainak továbbítása az USA-ba A MAGYAR ALKOTMÁNYBÍRÓSÁG ADATVÉDELMI VONATKOZÁSÚ ÍTÉLETEI A személyi számról A vagyonnyilatkozatra kötelezésekről Személyes adatok védelme a lelkiismereti szabadság biztosításáért A személyes adatok védelme és a bírósági eljárások nyilvánossága Személyes adatok védelme formai okból A biztonsági ellenőrzések adatvédelmi korlátairól Közszereplők magánszférájáról Titkos nyomozati eszközök alkalmazásának alkotmányos keretei 143 6
7 11. SZEKTORÁLIS ADATVÉDELMI JOGALKOTÁS AZ EURÓPAI UNIÓBAN Adatvédelem a belső piaci jogban Távközlés adatvédelmi vonatkozásai A távközlés adatvédelmi irányelv céljai Forgalmi adatok kezelése és kötelező törlése Elektronikus kereskedelem adatvédelmi vonatkozásai Elektronikus hírközlési adatvédelmi irányelv céljai Tájékoztatási kötelezettség Internetre alkalmazandó szabályok Helymeghatározási adatok Nem-kívánt elektronikus levelek és hívások Elektronikus adatvédelem közrendvédelmi korlátozása Jogbiztonsági garanciák Adatvédelem a III. pillérben SZEKTORÁLIS ADATVÉDELEM A MAGYAR JOGBAN Személyes adatok jogi védelme Személyes adatok védelme és a személyiségvédelem Személyes adatok védelme a képmás védelem Közszereplők képmásvédelmi szabályai A képmásvédelem egyéb adatvédelmi vonatkozású esetei Személyes adatok büntetőjogi védelme Személyes adatok védelme és a sajtószabadság Egészségügyi adatok védelme Személyes adatok védelme a munkahelyeken Munkahelyi privacyról az EU-ban A magyar munkahelyi privacyról Egyetemi hallgatók személyes adatainak kezelése Személyes adatok védelme a magyar hírközlési jogban 195 7
8 12.6. Személyes adatok védelme és a direkt marketing Az adatvédelem és az internet Véleménynyilvánítás az interneten Internet-szolgáltatók adatvédelmi kötelezettségei Hozzáférés az internet-szolgáltatók által tárolt személyes adatokhoz Az cím adatvédelmi követelményei Személyes adatok nyilvánosságra hozása az interneten Regisztráció az elektronikus szolgáltatások esetében Felhasználói adatok jegyzőkönyvezése Elektronikus kereskedelmi szolgáltatások adatvédelmi veszélyei Outsourcing Személyes adatok védelme és a biztonság Biztonsági szolgáltatások, kamerás megfigyelések Adatvédelmi jogi előírások az elektronikus megfigyelőrendszerekre 220 vonatkozóan Hálózati videó rendszerek alkalmazásának adatvédelmi kockázatai Térfigyelő rendszereket telepítésének indokai Képi megfigyelés és képrögzítés jogi elhatárolása Térfigyelő rendszerből nyert adatbázisok összekapcsolásának tilalma Tájékoztatási kötelezettség térfigyelés esetén 224 Összegzés: XXI. SZÁZADI KIHÍVÁSOK AZ ADATVÉDELEM ELŐTT 225 Magyar nyelvű összefoglaló 226 Idegen nyelvű összefoglaló 227 Irodalom 227 Melléklet 250 Függelék 252 8
9 A SZEMÉLYES ADATOK VÉDELME AZ EURÓPAI UNIÓ JOGÁBAN ÉS MAGYARORSZÁGON Dr. Mező István Mindenkinek joga van a rá vonatkozó személyes adatok védelméhez AZ ADATVÉDELEM PROBLEMATIKÁJA Az állam működését kezdetektől fogva a mai napig végig kíséri a hatalom birtokosainak az az igénye, hogy az állam céljainak elérése érdekében minél több információval rendelkezzenek polgáraik adatairól, vagyoni helyzetéről, a népesség összetételéről. A Bibliában Mózes IV. Könyve Izrael népének számbevételével kezdődik, amely egy korai "állampolgársági nyilvántartásnak" tekinthető. A Krónikák Első Könyvének 24. verse szerint a Dávid király által végrehajtott népszámlálás a sátán bűne és az Úr elleni vétek, aki a fegyverforgatók összeírása miatt dögvésszel sújtotta Izráelt. Tudva levő, hogy az említett népszámlálásokról ránk maradt emlékek különböző korúak, de az megállapítható, hogy a népszámlálások és összeírások bibliai megítélése nem éppen pozitív. Az állami adatgyűjtések bibliai megítélése tükrözi azt az alapvető jellemvonásunkat, hogy tiltakozunk az ellen, hogy számunkra ellenőrizhetetlen nyilvántartásba vegyenek, és az adataink összekapcsolásából személyiség képeket, fogyasztói profilokat készítsenek, vagy vagyoni helyzetünket feltérképezzék. Ez az ősi tiltakozásunk párosul az állami hatalmat gyakorlók korszakokat átívelő igényével, hogy különböző nyilvántartásokkal polgárai vagyoni, adózási, honvédelmi képességeit vagy más tulajdonságait képzettség, vállalkozási potenciál, vagy vallási, politikai vélemény tekintetében feltérképezzék. A szakirodalom szerint "tulajdonképpen az állam története többek között a nyilvántartások történeteként is leírható 2 ". Így ezt a helytálló megállapítást mindenképpen azzal kell egészíteni, 1 Európai Unió Alapjogi Chartája II. 68. cikk ; LAKATOS Miklós, A személyiség joga, az állam működőképességének joga (Egy alkotmánybírósági döntéshez), Valóság, 1993/36, 3.sz. 1. 9
10 hogy az állami nyilvántartások történetéhez hozzákapcsolódik a nyilvántartások elleni küzdelem is. A XX. században az állami működés mindennapjai nem nélkülözhetik a számtalan, szinte áttekinthetetlen nyilvántartási rendszerek létezését a közhatalmi jogosítványok gyakorlásához, illetve a közszolgáltatások lebonyolításához. A magánszféra megsemmisülésének veszélye ezzel arányosan növekedett, József Attila verssorai is tükrözik az állami hatalommal szembeni kiszolgáltatottság élményét: Számon tartják, mit telefonoztam s mikor, miért, kinek. Aktákba írják, miről álmodoztam s azt is, ki érti meg. És nem sejthetem, mikor lesz elég ok előkotorni azt a kartotékot, mely jogom sérti meg. (József Attila: Levegőt, 1935) A technológiai eredmények fejlődésével az állami adatkezelési és nyilvántartási rendszerek olyan mértékben fejlődtek, amelyek még a XX. század közepén is elképzelhetetlennek tűntek. Az állami adatkezelők és adatgyűjtők mellett akiket, ha semmibe veszik a magánélet szentségét a szakirodalom csak "Nagy Testvérnek" nevez - megjelentek a "Kis-Testvérek" is, vagyis az állami adatkezelők mellett a globális szinten szervezett mamutvállalkozások is kifejezetten aktív érdeklődést tanúsítanak személyes adataink megszerzése érdekében. Ezzel a tendenciával szemben a magánszféra védelme érdekében jogi szabályozókat alakítottak ki, hogy szabályozzák az elektronikus adattároló és feldolgozó rendszerek tömeges alkalmazását 3. Sok esetben előfordul, hogy a magán adatkezelők, akik kereskedelmi, gazdasági megfontolásokból gyűjtik a fogyasztók adatait, a profit érdekében kevéssé törődnek a személyes adatok védelmével. A technológiai fejlődés mára olyan szintet ért el a megfigyelés (pl. az áruházi videokamerák, a munkahelyi hazugságvizsgálók) és az adatrögzítés terén, hogy 3 JÓRI András, Adatvédelmi kézikönyv : elmélet, történet, kommentár, Budapest, Osiris Kiadó, 2005 (Osiris kézikönyvek ),
11 a magánélet és a személyes adatok alkotmányos jogai megsértésének bármikor "áldozatai" lehetünk. A biztonsági kamerák léte a folyamatos láthatóság érzetét kelti az emberben, ami a megfigyelőnek - az állami intézménynek, vagy a piaci élet szereplőjének - automatikusan hatalmi pozíciót biztosít. Nem tudhatjuk biztosan, hogy figyelnek-e bennünket, de abban biztosak lehetünk, hogy ez bármikor megtörténhet. 4 A dolgozatban azt kívánom bemutatni, hogy milyen folyamat vezetett addig, míg az európai jogban a világon szinte egyedülállón szigorú előírásokkal védik a személyes adatokat, és milyen szerepet játszott a közösségi jog e védelmi szint kialakításában. Kiindulásképpen áttekintem a nemzeti adatvédelmi jogok kialakulásának történetét, és az Európai Unió jogalkotását a személyes adatok védelme vonatkozásában. A dolgozatban részletesen foglalkozom az adatvédelem európai intézményrendszerével, és a személyes adatokat érintő Európai Bíróság ítélkezési gyakorlatával. A téma feldolgozásának teljessége igényelné, hogy az adatvédelmi szabályozás szektorális kérdéseivel is foglalkozzak az elektronikus kereskedelem, a távközlés, a direkt marketing vagy a munkavállalók megfigyelésének jogi problematikája kapcsán, de a keretek erre csak részben engednek teret. Azonban nem lehet attól a körülménytől a dolgozatban eltekinteni, hogy a terrorizmus elleni nemzetközi küzdelem több vonatkozásban is érinti a személyes adatok feldolgozását, és harmadik országokba történő továbbítását. Ebben a kérdésben jelenleg közérdeklődésre is számot tartó peres eljárás folyik az Európai Bíróság előtt, mivel az Európai Parlament a légi utasok személyes adatainak továbbításával kapcsolatos szabályozás alkotmányosságát vitatja. A dolgozat első lépéseként a személyes adat fogalmának aspektusait tekintem át, és arra a kérdésre keresem a választ, hogy mit véd az adatvédelem. 4 36/2005. (X. 5.) AB határozat 11
12 2. SZEMÉLYES ADATOK VÉDELMÉNEK KÉRDÉSEI 2.1. A személyes adat fogalmának értelmezése A jogrendünk a védendő érdekek és érzékeny adatok zárt körben történő tartása érdekében titoktartási kötelezettségeket rögzít, így többek között az üzleti titok, a banktitok, a hivatásbeli titok megtartásának kötelezettségét, amelyek átfedhetik a személyes adatok fogalmát és párhuzamos védelmi kötelezettséget telepítenek az adatkezelőre. A személyes adatok védelme és egyéb titok körök között hasonlóság az abszolút jogviszony fennállása, amely a titokgazdát kötelezi az adat zártan tartására, és kizárólag a titok, vagy az adatbirtokos felhatalmazása, illetve törvényi felhatalmazás alapján ismerhetik meg más személyek a védendő adatot. Felmerül azonban az a jogértelmezési probléma, hogy mi tekinthető adatnak, el lehet-e határolni egymástól az adat és az információ fogalmát. Szükséges-e az adatnak, illetve az információnak a valóságos tényhelyzettel kapcsolatban állni, vagy valótlan, illetve valótlanná vált adatok tekintetében is fennáll a védelmi kötelezettség? Mástekintetben egyes szabadságjogok, így a véleménynyilvánítási szabadság, vagy a közérdekű adatok nyilvánossága érdekében némely adatfajták nyilvánosak. Egyes esetekben törvényi rendelkezések alapján a személyes adatoknak nemhogy zárt körben történő kezelésükre vagyunk kötelezettek, hanem éppen ezeknek az adatokhoz a nyilvánosság előtti hozzáférését kell biztosítani. Az Avtv. alkalmazásában személyes adatnak minősül bármely meghatározott (azonosított vagy azonosítható) természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés. A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. A személy különösen akkor tekinthető azonosíthatónak, ha őt - közvetlenül vagy közvetve - név, azonosító jel, illetőleg egy vagy több, fizikai, fiziológiai, mentális, gazdasági, kulturális vagy szociális azonosságára jellemző tényező alapján azonosítani lehet. A személyes adatok körén belül kiemelt jogi védelmet élveznek a különleges adatok, amelyek a faji eredetre, a nemzeti és etnikai kisebbséghez tartozásra, a politikai véleményre vagy pártállásra, a vallásos vagy más 12
13 világnézeti meggyőződésre, az érdek-képviseleti szervezeti tagságra, az egészségi állapotra, a kóros szenvedélyre, a szexuális életre vonatkoznak, illetve ebbe a kategóriába tartozik a bűnügyi személyes adat is. A személyes adatok fogalmi értelmezésének lényeges eleme, hogy a védendő adatnak egy konkrét élő és azonosítható személyre kell vonatkoznia, és az adat zárt körben történő kezelését, a személy és a rá vonatkozó adat közötti kapcsolat alapozza meg. Így ha az adat bizonyos átalakításra kerül és elveszti az adott személlyel a kapcsolatát, úgy, hogy már egy konkrét személy általa nem lesz azonosítható, akkor az adat zártan történő kezelésének kötelezettsége is megszűnik. A személyre vonatkozó adatok körén belül kizárólag tudományos szempontból személyek közötti, illetve dolgokra vonatkozó személyes adatokat különböztethetünk meg. Így személyek közötti személyes adatnak minősülnek a személy természetes azonosítói, a családi állapota, a foglalkozása, az egészségi állapota, vagy éppen a kommunikációs kapcsolatai, de ebbe a körbe vonható a világnézeti meggyőződése is. Egy személy vagyona, tulajdona, szerződéses vagy más kapcsolata harmadik személyekkel, a személyes adatok dologi aspektusaként értelmezhető. Az adatvédelmi törvény alkalmazását az alapozza meg, amikor egy adatkör esetében az adat személyes jellege, azaz az egyén tulajdonsága, jellemzője, vagy azonosítására alkalmas természetes adata, vagy egy információ alapján egyértelműen meghatározható egyénre vonatkozó adat kerül kezelésre. A személyes adat értelmezése több tekintetben jogalkalmazási kérdéseket vet fel, ezért szükséges a személyes adat fogalmának értelmezési kérdéseit áttekinteni Adat, információ, titok Az információelméletben kialakított definíciók szerint az adat fogalma a következő: adatnak nevezünk minden olyan ismeretet, mely előzőleg már rögzítésre került. Míg az információ olyan 13
14 jelsorozatok által hordozott hírnek minősül, mely egy rendszer számára új ismeretet jelent 5. Az általános információelméletben a bit egy hír információtartalmának egyik mértékegysége. Az adat fogalma azonosítható a feljegyzett, rögzített szimbólumokkal. A rögzített szimbólum fogalmát a R. M. Hayes primitív" fogalomként használja, jelentése a sajátos helyzetekben derül ki. Az adat lehet betű, a mágneses szalag bitje, kimondott szavak, képek, DNS és RNS, pénzügyi számadatok stb. A fogalom értelmezése szinte korlátlan. A mindennapi életben az adat fogalmát gyakran a számadatokra redukálják, de lehet sokkal szélesebb értelemben is használni. Sokszor az adatot azonosítják a ténnyel, de a szerző formálisan megkülönbözteti a kettőt: az adatok rögzített jelek, amelyek reprezentálhatják a tényeket. Az adat tehát nem tény, s ha ilyenként kezeljük, számos tévedést okozhat. Az adatnak, így értelmezve, nem biztos, hogy köze van a való világhoz vagy a tényekhez. 6 A magyar Avtv. megalkotása során az információelméleti definíciókat nem vették figyelembe, de az adat fogalmának meghatározása érdekében szükséges a személyes adat, illetve a közérdekű adat eltérő alkalmazásának fogalmi áttekintése. A közérdekű adat fogalmi körébe tartozik az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő, valamint a tevékenységére vonatkozó, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől. A közérdekű adat megismerése iránt indított perekben az eljáró bíróságok a közérdekű adat fogalmának kézzelfoghatósága érdekében kizárólag akkor találják a kereseti kérelmet megalapozottnak, ha a felperes a közérdekű adatot tartalmazó dokumentumot egyértelműen megjelöli. Így a bírói jogfelfogás a közérdekű adat megismerését dokumentumhoz kötötten biztosítja. A bírói jogfelfogás oka, hogy egyértelműen körülhatárolható tények alapján lehet bírósági ítéletet hozni, így az adat fogalmát megragadható tárgyhoz, a dokumentumhoz kell kötni. A közérdekű adatok nyilvánosságra hozatalának másik korlátja a személyes adatok védelme mellet t- az államtitok és szolgálati titok védelme. Ezért szükséges áttekinteni, hogy ezen a jogterületen az adat és információ fogalmát miképpen kodifikálták. 5 Claude Elwood SHANNON, Warre WEAWER, A kommunikáció matematikai elmélete : az információelmélet születése s távlatai, Budapest, Országos Műszaki Információs Központ és Könyvtár, Robert M. HAYES, Az információ mérése, Könyvtári Figyelő, 1994/40, 3. sz
15 Az adat és az információ fogalmát az államtitokról és a szolgálati titokról szóló évi LXV törvény a minősített adat definíciójával kapcsolatosan használja. Minősített adatnak tekintendő a köziratokról, a közlevéltárakról és a magánlevéltári anyag védelméről szóló törvényben meghatározott köziratban szereplő, államtitkot vagy szolgálati titkot tartalmazó adat, illetve a szóban közölt államtitkot vagy szolgálati titkot képező információ, továbbá az államtitkot vagy szolgálati titkot képező információt hordozó objektum, technikai eszköz, végső soron a nem tárgyiasult formában megjelenő államtitkot vagy szolgálati titkot képező információ, eljárási mód vagy más ismeretanyag. A törvényi tényállás elemzéséből az a következtetés vonható le, hogy a titokvédelmi törvényben meghatározott definíció az adat és az információ fogalmát azonosítja, egymás szinonimájaként használja, a két definíciónak eltérő jogi tartalmat nem tulajdonít. A minősített adat és a közérdekű adat között az a szoros összefüggés, hogy mindazon adat, amely nem kerül a minősített adatok kategóriájába automatikusan a közérdekű adat fogalmi körébe kerül, így nyilvánosságra hozható, illetve az információszabadságról szóló törvény előírásai szerint nyilvánosságra hozandó. A titok fogalmának meghatározása érdekében szükséges az ügyvédi törvény 7 előírásait is áttekinteni. A törvény szerint az ügyvédet titoktartási kötelezettség terheli minden olyan tényt és adatot illetően, amelyről a hivatásának ellátása során szerzett tudomást. E kötelezettség független az ügyvédi megbízási jogviszony fennállásától, és az ügyvédi működés megszűnése után is fennmarad. A titoktartási kötelezettség kiterjed az ügyvéd által készített és a birtokában levő egyéb iratra is, ha ez a titoktartás körébe tartozó tényt, adatot tartalmaz. Az ügyvédnél folytatott hatósági vizsgálat során az ügyvéd nem tárhatja fel a megbízójára vonatkozó iratokat és adatokat, de a hatóság eljárását nem akadályozhatja. Az ügyvédi törvényben szereplő definíció lényeges különbsége a korábban értelmezett fogalmaktól, hogy használja a tény kifejezést. A tény fogalmának értelmezése jogbölcseleti, vizsgálódást igényel. A tény a való világra vonatkozó megállapítás, amelynek az igazságát ellenőrizni kell, és lehet. A pontosság a ténynek lényegi elemét képezi, mivel ez tükrözi a bizonyosság fokát és a ténybe vetett bizalmat. A tény fogalmát elválaszthatatlan annak ellenőrzésének lehetősége. Az, hogy valami tény, nem jelenti azt, hogy igaz, pusztán annyit, évi XI. törvény az ügyvédekről 15
16 hogy annak jelentéstartalma más szóval igazsága ellenőrizhető. Bár a tények a való világot tükrözik, sohasem teljesek, mindig hiányosak. A tény a való világ kivonata, így csak részben tükrözi a világ bonyolultságát. Legjobb esetben olyan eszköz, amely lehetővé teszi, hogy a világot bizonyos szempontból és bizonyos célból kezeljük. A személyes és a közérdekű adatok elhatárolását jobban biztosítaná, ha a törvényi előírások az adat fogalmát kizárólag a személyes jellegű, míg az információ fogalmát a közérdekű, illetve a minősített körbe tartozó adatokra alkalmazná. A tény fogalmának mind a személyes adat, mind a közérdekű, illetve minősített információ definíciójában meg kellene jelennie, mivel a tény az adat és információ ellenőrizhetőségének lehetőségét, és a valósághoz történő kapcsolatát szolgálja. A személyes adatok, és a közérdekű, illetve a minősített információk további közös vonása, az adatok és az információk megjelenési formája. Ezért az adatvédelmi és a titokvédelmi törvényben a dokumentáció, és az irat fogalmát egységesen meg kellene határozni, amely felölelné az adatkezelés hagyományos, papír alapú, illetve annak digitális formáját a számítógépek merevlemezein, adatbázisokban, illetve bármilyen képi, hang vagy más jellegű adathordozón függetlenül annak fizikai megjelenési formájától Élő természetes személyek adatai Az adatvédelem célja tekintetében az Európai Unió tagállamaiban kétféle felfogás létezik. Az egyik megközelítés szerint az adatvédelem centrumában a természetes személyekre vonatkozó adatok védelme áll, a másik szabályozási gyakorlat alapján - így pl. Svájcban, Ausztriában és Norvégiában minden, a jogi személyek adatai is védelmet élveznek. Az Avtv. indoklása szerint az információs önrendelkezési jog szükségképpen az adattal érintett élő személyt illeti meg. A meghalt személy adatainak védelméről, illetőleg a velük való rendelkezésről az adattal vagy az adatkezeléssel összefüggő külön jogszabályok szólnak (pl: Ptk, levéltári törvény, anyakönyvi jogszabályok. A személyes adatok szektorális kezelésével 16
17 foglalkozó Eüatv 8 3. a) pontja szerint egészségügyi személyes adat: az érintett testi, értelmi és lelki állapotára, kóros szenvedélyére, valamint a megbetegedés, illetve az elhalálozás körülményeire, a halál okára vonatkozó, általa vagy róla más személy által közölt, illetve az egészségügyi ellátóhálózat által észlelt, vizsgált, mért, leképzett vagy származtatott adat; továbbá az előzőekkel kapcsolatba hozható, az azokat befolyásoló mindennemű adat (pl. magatartás, környezet, foglalkozás). Az egészségügyi személyes adatok védelmére vonatkozóan egyrészről az orvosi titok, másrészről az egészségügyi dokumentáció fogalma adja meg a jogi keretet, amely alapján a védendő adatok kötelezettje, a védett adatok tárgyiasult megjelenése meghatározható, és a védelem az iratkezelési szabályokkal biztosítható. Az orvosi titok körébe tartozik a gyógykezelés során az adatkezelő tudomására jutott egészségügyi és személyazonosító adat, továbbá a szükséges vagy folyamatban lévő, illetve befejezett gyógykezelésre vonatkozó, valamint a gyógykezeléssel kapcsolatban megismert egyéb adat. Mivel az orvosi szakmai szabályok szerint a gyógykezelésre vonatkozó minden adatot és információt rögzíteni kell, így az egészségügyi dokumentáció fogalmát is meghatározza a törvény. Egészségügyi dokumentáció az, ami a gyógykezelés során a betegellátó tudomására jutott, egészségügyi és személyazonosító adatokat tartalmazó feljegyzés, nyilvántartás vagy bármilyen más módon rögzített adat, függetlenül annak hordozójától vagy formájától. Azon alapelv alól, hogy az adatvédelem kizárólag élő természtes személyekre vonatkozik kivételt tesz az átvilágítási törvény 9. Anonimizált formában bárki megismerheti és nyilvánosságra hozhatja az Állambiztonsági Szolgálatok Levéltárában kezelt iratokat. De azon személyek esetében, akik érintettnek minősülnek, így minden olyan természetes személy, akinek személyes adata az Állambiztonsági Szolgálatok Történeti Levéltára (a továbbiakban: Levéltár) kezelésében levő iratokban bármilyen jogcímen szerepel, legyen az hálózati személy, megfigyelt, vagy hivatásos alkalmazott, az adatai a halálozási évét követő harminc év után anonimizálás nélkül megismerhetők. Ha a halálozás éve nem ismert, a védelmi idő az érintett születésétől számított kilencven év, ha pedig a születés és a halálozás időpontja sem ismert, az évi XLVII. törvény az egészségügyi és a hozzájuk kapcsolódó személyes adatok kezeléséről és védelméről évi III. törvény az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról 17
18 irat keletkezésétől számított hatvan év. Az érintett halálozási évét követő hatvan évig anonimizáltan sem ismerhetőek meg a faji eredetre, a nemzeti, nemzetiségi és etnikai hovatartozásra, a vallásos vagy más világnézeti meggyőződésre, az egészségi állapotra, kóros szenvedélyre és szexuális életre vonatkozó adatok. Ha a halálozás éve nem ismert, a védelmi idő az érintett születésétől számított százhúsz év, ha pedig a születés és a halálozás időpontja sem ismert, az irat keletkezésétől számított kilencven év. Az adatvédelmi biztos álláspontja szerint ugyan a halál időpontjában megszűnik az adatvédelmi jog hatálya, de egy esetben azért marasztalt el egy bulvár újságot, mert egy a futballpályán szívelégtelenségben eszméletlen sportoló újraélesztését címlapon közölte, és ezzel álláspontja szerint megsértette a haldokló emberi méltóságát. Abban az állapotban a sportoló még élt, egészségi állapotáról a kép alapján következtetést lehetett levonni, és ebben az esetben az egészségügyi személyes adat nyilvánosságra hozásához az érintett beleegyezésére lett volna szükség Jogi személyek védelme és az adatvédelem Az adatvédelem elterjedtebb rendje szerint a védelem minden élő természetes személyre kiterjed. A német BDSG védelemben részesíti a személyek csoportjait összekapcsoló szervezeteket is, de csak azon vonatkozásban, hogy a természetes személyeknek milyen a kapcsolata a szervezeten belül más természetes személyekkel, illetve milyen vonatkozásban kapcsolódik a természetes személy a jogi személyhez. A német telekommunikációs jogban megfogalmazott adatvédelem kiterjed minden személyre, így a természetes személyek mellett azon jogi személyekre, akik képesek jogokat megszerezni, és kötelezettségeket vállalni. A német TKG 10 szerint a távközlési titok minden egyedi üzenetre kiterjed függetlenül attól, hogy az természetes személytől származik, vagy jogi személy törvényes képviseletén belül eljárva adta ki valamely természetes személy. Ha a magyar elektronikus hírközlésről szóló évi C törvényben keressük a távközlési vagy a hírközlési titok fogalmát nem találjuk, helyette a személyes adatok körén belül védendő 10 Telekommunikationsgesetz 18
19 adatokra vonatkozó rendelkezéseket találunk. Az elektronikus hírközléssel kapcsolatos adatvédelem biztosítására tekintettel érdemes a személyes adatok re-individualizálhatóságának a kérdéskörét áttekinteni. Az Alkotmánybíróság a 34/1994 (VI.24.) AB határozatában úgy foglalt állást, hogy a természetes személyekkel kapcsolatba hozható adatok védelmére irányadó rendelkezéseket alkalmazni kell szervezetekre is. Ez az álláspont arra vezethető vissza, hogy általában az alapjogok nyújtotta általános védelmet jogi személyek is érvényesíthetik, mint pl. a Ptk-ban meghatározott személyiségi jogok körén belül az üzleti titok védelmére vonatkozó szabályokat, de az Avtv.-ben rögzített szabályokat kizárólag természetes személyekkel összefüggésbe hozható adatkezelések esetén kell figyelembe venni Személyes adatok meghatározottsága A törvényi szabályok nem adnak eligazítást abban, hogy egy személy mikor tekinthető azonosítottnak, illetve az azonosítás milyen időszakban kell, hogy fennálljon. Ahogy a személyes életkörülményeink változnak, ezzel együtt egyes személyes adataink is megváltoznak. Gyakorlati oldalról megközelítve például a lakcímtörvény 12 szerint a lakcímadatokban történt változások során a korábbi lakcím adat törlésre kerül, így azt a nyilvántartás már nem kezeli személyes adatként, de egyes esetekben a korábbi lakcím adat is lehetővé teszi személyünk azonosítását. A személyes jelleget hordozó korábbi lakcím adatból levonható következtetés idejét múlt személyes jellegre enged következtetni, így az egyén egy múltjának egy szeletére, amelynek a jelenleg semmilyen érdemi relevanciával nem bír, de megőrzi a személyes adat jellegét. A személyes adatok védelméről szóló Európa Tanácsi Egyezmény 13 szerint személyes adat: bármely információ, amely egy azonosított vagy azonosítható egyénre vonatkozik (adatalany). Így személyes adatként kell kezelni olyan adatokat is, amelyek ugyan egy egyénre 11 JÓRI, i.m., évi LXVI. törvény a polgárok személyi adatainak és lakcímének nyilvántartásáról évi VI. törvény az egyének védelméről a személyes adatok gépi feldolgozása során Strasbourgban, január 28. napján kelt Egyezmény kihirdetéséről 19